ສປຊ ເຕືອນວ່າ ກຸ່ມລັດ​​ອິສລາມ ​ຕ້ອງ​​ຮັບຜິດຊອບ ຕໍ່ການ​ກໍ່ ອາ​ຊະ​ຍາ​ກຳ ​ຕ້ານ​ມວນ​ມະນຸດ (ວີດີໂອ)
ກຸ່ມ​ມຸສລິ​ມນິກາຍ​ຊຸນ​ນີ​ດັ່ງກ່າວ ໄດ້ເຂັ່ນຂ້າ ຫຼືບໍ່​ ກໍກົດ​ດັນໃຫ້ ພວກ​ຊົນ​ເຜົ່າ​​ນ້ອຍ ອອກ​ໄປ​ຈາກ​ຂົງ​ເຂດ​ ທີ່​ພວກ​ເຂົາ​ຄວບ​ຄຸມ ຢູ່ໃນອີຣັກນັ້ນ.
ສະພາຄວາມໝັ້ນຄົງສະຫະປະຊາຊາດ ໄດ້ເຕືອນ ກຸ່ມຫົວ ຮຸນແຮງລັດອິສລາມ ວ່າພວກເຂົາອາດຕ້ອງໄດ້ຮັບຜິດຊອບ ຕໍ່ການກໍ່ອາຊະຍາກຳຕ້ານມວນມະນຸດ ຍ້ອນການປະຫັດ ປະຫານຊົນເຜົ່ານ້ອຍຢູ່ໃນອີຣັກນັ້ນ ກຸ່ມມຸສລິມນິກາຍຊຸນນີດັ່ງກ່າວ ໄດ້ຢຶດເອົາເນື້ອທີ່ອັນກວ້າງ ຂວາງຢູ່ໃນ ພາກເໜືອ ແລະພາກຕາເວັນຕົກຂອງອີຣັກ ໃນ ເດືອນມິຖຸນາປີນີ້ ແລະໄດ້ປະກາດຕົນເອງເປັນ  ແລະໄດ້ເຂັ່ນຂ້າ ຫຼືບໍ່ກໍກົດດັນໃຫ້ພວກ ຊົນເຜົ່ານ້ອຍ ອອກໄປຈາກຂົງເຂດ ທີ່ພວກເຂົາຄວບຄຸມນັ້ນ ຢູ່ໃນຄຳຖະແຫລງສະບັບນຶ່ງ ທີ່ອອກໃນຄືນວັນອັງຄານວານນີ້ ສະພາຄວາມໝັ້ນຄົງ ກ່າວວ່າ ກຸ່ມລັດອິສລາມ ບໍ່ພຽງແຕ່ເປັນໄພຂົ່ມຂູ່ຕໍ່ອີຣັກເທົ່ານັ້ນ ແຕ່ເປັນໄພຂົ່ມຂູ່ຕໍ່ ຊີເຣຍນຳ ບ່ອນທີ່ພວກເຂົາໄດ້ເຂົ້າໄປສູ້ລົບ ແລະຂົ່ມຂູ່ຕໍ່ ຄຳຖະແຫລງດັ່ງກ່າວຍັງເວົ້າອີກວ່າ